Obrazloženje

Na temelju članka 17. stavak 1. Zakona o sustavu civilne zaštite (NN 82/15, 118/18, 31/20, 20/21, 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave, razmatra i usvaja Godišnji plan razvoja sustava civilne zaštite na području Grada Delnica.

 Savjetnica za lokalnu samoupravu i opće pravne poslove

 Nikolina Ćuić Muhvić, dipl. iur., v.r.

Na temelju članka 17. stavak 1. Zakona o sustavu civilne zaštite (NN 82/15, 118/18, 31/20, 20/21, 114/22), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica („SN GD“ 02/21), na 34. sjednici održanoj 30. listopada 2024. Gradsko vijeće Grada Delnica donosi

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU GRADA DELNICA U 2025. GODINI**

**Članak 1.**

Slijedom Smjernica za organizaciju i razvoj sustava civilne zaštite na području grada Delnica za razdoblje 2023.–2027. godine, utvrđuje se godišnji plan aktivnosti za 2025. godinu.

**Gradsko vijeće**, na prijedlog gradonačelnice, izvršava sljedeće zadaće:

 1. Donosi Godišnju analizu sustava CZ na području Grada Delnica za 2024. godinu,

 2. Donosi Godišnji plan razvoja sustava CZ na području Grada Delnica za 2025. godinu,

 3. Donosi Plan djelovanja u području prirodnih nepogoda za 2025. godinu.

**Gradonačelnica** izvršava sljedeće zadaće:

1. Donosi plan vježbi sustava civilne zaštite (planira dvije vježbe),
2. Kao načelnica Stožera koordinira djelovanje operativnih snaga sustava CZ,
3. Saziva godišnje najmanje dvije redovne sjednice Stožera civilne zaštite,
4. Održava vježbe sukladno Planu vježbi za 2025. godinu,
5. Planira aktivnosti oko popunjavanja postrojbe civilne zaštite.

**Članak 2.**

Ovaj Plan stupa na snagu osmog dana od dana donošenja, a objavit će se na „Službenoj mrežnoj stranici Grada Delnica.“

KLASA: 240-02/24-01/2

URBROJ: 2170-6-5-4-24-1

Delnice, 30. listopada 2024. godine

GRADSKO VIJEĆE GRADA DELNICA

**Predsjednica**

Ivana Pečnik Kastner